În recital, i-am ascultat pe Gautier Capuçon (la pian cu Frank Bailey), cu impresionisme adecvate în sonatele de Enescu și Debussy; pe Jean-Guihen Queyras alături de pianistul Florent Boffard, foarte „la largul lor“ cu Sonata a doua de Enescu, Suita franceză de Poulenc, dar și cu Berg și Brahms; însă mai ales pe Mischa Maisky, violoncelistul numit „a doilea Rostropovici“, atât datorită faptului că a fost discipolul acestuia, cât și anvergurii sale.